mteb/MIRACLReranking huggingface dataset:
दाब रसायन उच्च दाब का प्रभाव पदार्थ के भौतिक गुणों पर भी पड़ता है। अगर क्लारोबेंज़ीन और सोडियम हाइड्रॉक्साइड के विलयन पर 5,000 पाउंड प्रति वर्ग इंच की दाब दी जाए तो यह विलयन 360 डिग्री सें. ताप पर भी द्रव रूप में रहता है। इस दाब तथा ताप पर, ये दोनों यौगिक आपस में प्रतिक्रिया करके सोडियम फीनोलेट बनाते हैं। सोडियम फीनोलेट को हाइड्रोक्लोरिक अम्ल द्वारा उदासीन करके फीनोल प्राप्त करते हैं। उच्च दाब पर इन दोनों घटकों की पारस्परिक विलेयता बढ़ती है तथा क्लोरोबेंज़ीन के जलविश्लेषण के लिए उत्तम परिस्थिति मिलती है।
वेनेज़ुएला दक्षिण अमेरिका में, वेनेज़ुएलाई लोगों को उनके मजेदार और आसान चरित्र के लिए जाना जाता है। उनमें से ज्यादातर संयुक्त अफ्रीकी, यूरोपीय और भारतीय जड़ों से आते हैं। रोमन कैथोलिक देश का प्रमुख धर्म है और आधिकारिक भाषा स्पेनिश है। वेनेज़ुएला में व्यंजन आमतौर पर एक क्षेत्र से दूसरे क्षेत्र में भिन्न होता है। पैबेलॉन क्रियोलोल देश का राष्ट्रीय पकवान माना जाता है। आमतौर पर अन्य खाद्य पदार्थों में मुख्य व्यंजन, ब्रेड, स्नैक्स, डेसर्ट, पेय पदार्थ, केक, चीज और अन्य शामिल होते हैं।
जंक फूड जंक फूड आमतौर पर विश्व भर में चिप्स, कैंडी जैसे अल्पाहार को कहा जाता है। बर्गर, पिज्जा जैसे तले-भुने फास्ट फूड को भी जंक फूड की संज्ञा दी जाती है तो कुछ समुदाय जाइरो, तको, फिश और चिप्स जैसे शास्त्रीय भोजनों को जंक फूड मानते हैं। इस श्रेणी में क्या-क्या आता है, ये कई बार सामाजिक दर्जे पर भी निर्भर करता है। उच्चवर्ग के लिए जंक फूड की सूची काफी लंबी होती है तो मध्यम वर्ग कई खाद्य पदार्थो को इससे बाहर रखते हैं। कुछ हद तक यह सही भी है, खासकर शास्त्रीय भोजन के मामले में। सदियों से पारंपरिक विधि से तैयार होने वाले ये खाद्य पदार्थ पोषक तत्वों से भरपूर होते हैं।
पापड़ पापड़ भारतीय खाने के साथ-साथ प्रयुक्त होने वाला एक कुरकुरा खाना है। पापड़ ये एक प्रकार का मुँह का टिश्यू पेपर है ये एक अच्छा पाचक है और ये खाने में खाया जाता है। पापड़ कई तरह के अनाजों के आटे से बनता है इसके साथ ही अन्य सामग्री से भी बनता है। इसमें मुख्य गेहूँ चावल मक्का मूँग इन अनाजों का उपयोग अधिक किया जाता है यह गोल, पतला होता है। इतरही अनेक प्रकार के पदार्थ पापड़ बनाने के लिए उपयोग मे लेते है। जैसे की पोहे, नागली पापड़ वगैरे. पापड़ कुर्कुरीत होने रे लिए पापड़ बनाते समय उसमें पापड़ खार का उपयोग किया जाता है। इसमें पोटॅसियम कार्बोनेट, सोडियम कार्बोनेट यह रसायने होते है। यह आम्लारी पदार्थ होते है। Papad dal ka
जलीय विलयन जलीय विलयन जल में विलायक को मिला कर बनाया गया एक प्रकार का विलयन होता है। अर्थात जल से बनाया जाने वाला विलयन या ऐसा पदार्थ जो जल में पूर्ण रूप से घुलनशील है। उदाहरण के लिए सोडियम जल से क्रिया कर पूर्ण रूप से घुल जाता है। इसे रासायनिक अभिक्रिया के दौरान (aq) लिख कर दर्शाते हैं।
जायफल कैरेबियन में जायफल का इस्तेमाल अक्सर बुशवेक्कर, पेनकिलर, बार्वाडोस रम पंच जैसे पेय पदार्थो में किया जाता है। आमतौर पर इसे सिर्फ पेय पदार्थ के ऊपर छिड़का जाता है।
इमरती इस घोल को तलने के पहले कपूर (खाने योग्य), लौंग, इलाइची एवं केशर के साथ मिलाया जाता हैं, इस तले हुए पदार्थ को चीनी चासनी में मिलाया जाता हैं। इसे तब तक बाहर नहीं निकाला जाता जबतक इसकी आकार में वृद्धि नहीं हो जाये एवं इसके अन्दर पर्याप्त मात्रा में चासनी नहीं मिल जाये, उत्तरी भारत में बनने वाली इमरती को आमतौर थोड़ी सुखी रहती हैं। फिर इस चासनी से निकाले गए गरमागरम इमरती को या तो गरम,कमरे के तापमान या फिर फ्रिज में रख कर ठंडा कर के परोसा जाता हैं। लेकिन ज्यादातर यह गरम में ही ज्यादा पसंद की जाती हैं।
बेंजोइक अम्ल इसका अधिक महत्व का उपयोग खाद्य पदार्थों के परिरक्षण में है। चटनियों, अचार, मुरब्बे, फल फूलों के रस, शरबत आदि तथा डिब्बे और बोतलां में बंद परिरक्षित आहारों को सड़ने, किण्वन और खराब होने से बचाने के लिए उनके साथ थोड़ी मात्रा में सोडियम बेंज़ोएट डाला जाता है और इसके इस उपयोग में वैधानिक आपत्ति भी नहीं है।
छपाई (वस्त्रों की) आजकल उपर्युक्त आसंजकों के बदले ऐसे पदार्थ लिये जाते हैं जिनसे कपड़े पर सांश्लेषिक रेज़िन बन जाती है, जैसे फीनॉल और फार्मैल्डिहाइड सोडियम ऐसीटेट के साथ। इनके प्रभाव को अधिक स्थायी बनाने के लिए इनमें थोड़ी सी सेरिकोज़ (Sericose, a cetyle cellulose compound) भी मिला दिया जाता है। भाप देने पर इस प्रकार जो अविलेय रेजिन बनता है उसमें साबुन की धुलाई के लिए धातुचूर्ण बहुत पक्के स्थापित हो जाते हैं।
पेट्रोलियम निष्कर्षण पता लगने पर, ऐसे स्थानों पर कूपों की खुदाई करते हैं। ऐसी खोदाई के लिये बड़े बड़े वेधन यंत्र बने हैं। ये बेधन यंत्र बड़े होने के साथ साथ कीमती और पेचीदे भी होते हैं। वेधन से धरती की मिट्टी निकाली जाती है और यंत्र धीरे धीरे नीचे खसकाया जाता है। यहाँ अनेक कठिनाइयों का सामना करना पड़ सकता है। यदि मिट्टी का घनत्व सामान्य है तो कोई कठिनाई नहीं होती, पर कहीं कहीं मिट्टी का घनत्व इतना ऊँचा होता है और वहाँ की मिट्टी इतनी श्यान होती है कि बेधन में बड़ी कठिनाई नहीं होती है। कठिनता को दूर करने में तनुकारक पदार्थो (diluents) का उपयोग आवश्यक हो जाता है। तनुकारक मिट्टी के कणों द्वारा अवशोषित हो कर, उन्हें प्रबल विद्युदाविष्ट बना देते हैं, जिसके प्रतिकर्षण (repulsion) से कण अलग अलग हो जाते हैं। कभी कभी केवल ०.१ प्रतिशत तनुकारक की उपस्थिति से श्यानता में ९० प्रतिशत की कमी हो जाती है। ऐसे तनुकारकों में सोडियम सिलिकेट, केसीन और ट्रैगेकंथ गोंद है। कभी कभी यह काम अधिक घनत्ववाले पदार्थो, जैसे बेरियम सिलिकेट या लोहे का ऑक्साइड को डालकर भी संपन्न किया जाता है। इन पदार्थो में कोलायडल गुण नहीं होता, जैसा मिट्टी में होता है। अत: ये मिट्टी की श्यानता को कम करते हैं।
हाइड्रोजन सायनाइड प्रूसिक अम्ल बनाने की व्यावसायिक विधि यह है : २३% सोडियम सायनाइड के जलीय विलयन पर सल्फ्यूरिक अम्ल की अभिक्रिया सीसे के स्तर लगे एक जनित्र (generator) के अंदर करते हैं और इस क्रिया द्वारा प्राप्त वाष्पों को संघनित कर इकट्ठा कर लेते हैं। इस क्रिया के अंतर्गत अम्ल की मात्रा को सायनाइड की मात्रा से अधिक रखा जाता है। इस प्रकार प्राप्त द्रव के आंशिक आसवन से लगभग ९८% सांद्रता का प्रूसिक अम्ल प्राप्त हो जाता है। इसी प्रकार सोडियम सायनाइड के स्थान पर कैल्सियम सायनाइड लेकर भी इसे प्राप्त किया जा सकता है।
श्वासनली के निचले हिस्से का संक्रमण कई वर्षों तक गैर औषधीय उपचारों का मुख्य आधार अधिक मात्रा में तरल पदार्थों का सेवन और आराम करना रहा है। हालांकि चिकित्सकों और अन्य स्वास्थ्य व्यवसायियों के लिए अधिक तरल पदार्थों के सेवन की सलाह एक साधारण बात है किन्तु कोकहेरन की सुनियोजित समीक्षा में अधिक मात्रा में तरल पदार्थों के सेवन के पक्ष व् विपक्ष दोनों ही सम्बन्ध में कोई प्रमाण नहीं मिले। हालांकि बुखार व् ज़ल्दी ज़ल्दी श्वास चलने के कारण होने वाली द्रव क्षति को तरल पदार्थों के माध्यम से पूरा करने का विचार उत्तम था, किन्तु कुछ प्रेक्षण संबंधी अध्ययनों में रक्त में उपस्थित सोडियम सांद्रता के तरलीकरण के हानिकर मामले देखे गए जो कि आगे चलकर सरदर्द, भ्रम और संभवतः दौरों का कारण बन सकते थे। आराम करने से शरीर को संकरण से लड़ने के लिए ऊर्जा एकत्रित करने का अवसर मिलेगा. कुछ विशेष प्रकार के निमोनिया में शारीरिक चिकित्सा की सलाह दी जाती है और इसे आवश्यकतानुसार प्रोत्साहित किया जाना चाहिए।
100प्लस 100PLUS (अक्सर "सौ प्लस" के रूप में स्पष्ट) सिंगापुर में मुख्यालय वाले वैश्विक खाद्य और पेय समूह फ्रेजर और नीव लिमिटेड द्वारा निर्मित आइसोटोनिक स्पोर्ट्स ड्रिंक का एक ब्रांड है। इसे 1983 में मलेशिया और सिंगापुर दोनों में बनाया गया था और इस नाम के साथ एशिया में फ्रेजर और नेवे के 100 साल पूरे हुए। 100PLUS मलेशिया और सिंगापुर दोनों में लोकप्रिय है। 1983 में इसकी शुरूआत के बाद से लगातार विभिन्न सर्वेक्षणों में इसे मलेशिया में नंबर एक आइसोटोनिक पेय ब्रांड का नाम दिया गया। चार स्वाद उपलब्ध हैं- ओरिजिनल, टैंगी टैंगरीन, लेमन लाइम, बेरीज और एक्टिव। 2011 में, 100PLUS नामक एक गैर-कार्बोनेटेड संस्करण को 2017 में एक दूसरे से पहले पेश किया गया था जिसे 100PLUS सक्रिय कहा गया था। 100PLUS मलेशिया, सिंगापुर, ब्रुनेई, थाईलैंड, इंडोनेशिया, वियतनाम, फिलीपींस, म्यांमार, कनाडा, पापुआ न्यू गिनी, मालदीव, भारत, कोरिया गणराज्य, हांगकांग, चीन, ताइवान और दक्षिण अफ्रीका में बेचा जाता है। कनाडा में, ब्रिटिश कोलंबिया, अल्बर्टा और ओन्टेरियो में टी एंड टी सुपरमार्केट में 100PLUS बेचा जाता है। कनाडा के लिए अधिकृत वितरक पाम रिसोर्स इंक है। यह कभी-कभी दुनिया के अन्य हिस्सों में उपलब्ध होता है, जैसे कि ऑस्ट्रेलिया और यूनाइटेड किंगडम, आमतौर पर एशियाई-विशेष स्टोर में। 100PLUS मलेशिया की राष्ट्रीय खेल परिषद द्वारा समर्थित एकमात्र पेय है। बैडमिंटन में मलेशिया ओलंपिक की रजत पदक विजेता ली चोंग वेई इसकी ब्रांड एंबेसडर हैं। 100PLUS द्वारा प्रायोजित अन्य एथलीटों में मलेशियाई स्प्रिंटर खैरुल हाफिज जाटान और सिंगापुर के मैराथनर मोक यिंग रेन शामिल हैं । 2016 से, 100PLUS मलेशिया की दूसरी स्तरीय फुटबॉल प्रतियोगिता का शीर्षक प्रायोजक है, मलेशिया प्रीमियर लीग के साथ-साथ विभिन्न मलेशियाई खेलों के लिए प्रायोजक के रूप में जाना जाता है। १०० एलपीयूएस २०१ दक्षिणपूर्व एशियाई खेलों और २०१AN आसियान पैरा खेलों का भी प्रायोजक है, जो कुआलालंपुर में आयोजित किए गए थे। 2018 में, 100PLUS, 2018 AFF चैंपियनशिप के आधिकारिक साझेदार प्रायोजकों में से एक बन गया, जो दक्षिण पूर्व एशियाई क्षेत्रीय फुटबॉल चैम्पियनशिप टूर्नामेंट है। 2013 के बाद से, 100PLUS म्यांमार फुटबॉल फेडरेशन और म्यांमार नेशनल लीग का प्रायोजक रहा है। देश में प्रमुख फुटबॉल कार्यक्रमों, राष्ट्रीय सेटअप के भीतर विभिन्न फुटबॉल टीमों, युवा विकास के लिए फुटबॉल टूर्नामेंट और स्थानीय पेशेवर प्रतियोगिताओं का समर्थन करने के लिए प्रायोजन को 2020 तक बढ़ाया जाता है। 100PLUS में कार्बोनेटेड पानी, सुक्रोज, ग्लूकोज, साइट्रिक एसिड, सोडियम साइट्रेट, सोडियम क्लोराइड, पोटेशियम फॉस्फेट, स्वाद, सोडियम बेंजोएट और कैल्शियम फॉस्फेट शामिल हैं। इसमें सोडियम, खनिज और इलेक्ट्रोलाइट्स जैसे तत्व होते हैं जो मानव शरीर में शरीर के पीएच स्तर को बनाए रखने में मदद करने के लिए समान है। = सन्दर्भ =
तरण ताल इस तरह के रोगज़नक़ों को फ़िल्टर करके पानी से बाहर निकालने के लिए अक्सर पंपों और यांत्रिक फिल्टरों प्रयोग किया जाता है। रासायनिक कीटाणुनाशक जैसे कि हाइड्रोक्लोरस एसिड, सोडियम हाइपोकलोराइट (घरेलू ब्लीच), ब्रोमिन, टेबल नमक या मिनरल सैनिटाइजरों का उपयोग पानी को रोगजनकों के प्रति प्रतिरोधक बनाने के लिए किया जाता है। इस तरह के पदार्थ पानी को हल्के नीले/हरे रंग में बदल देते हैं। रासायनिक कीटाणुशोधन की प्रक्रिया से डिसइन्फेक्शन बाइप्रोडक्ट उत्पन्न होते हैं जिन्हें ट्राइहैलोमीथेंस कहा जाता है।
वाहितमल उपचार पूर्व-प्रशोधन में एक बालू या कंकड़ चैनल या कक्ष निहित हो सकता है जहां बालू, कंकड़ और पत्थरों के जमाव के लिए आगत अपशिष्ट जल के वेग को समायोजित किया जाता है। इन कणों को इसलिए हटा दिया जाता है क्योंकि ये अपशिष्ट जल प्रशोधन केंद्र के पम्पों और अन्य यांत्रिक उपकरणों को क्षतिग्रस्त कर सकते हैं। हो सकता है कि छोटे-छोटे स्वच्छता मलजल प्रणालियों के लिए, कंकड़ कक्षों की जरूरत न पड़े, लेकिन बड़े-बड़े संयंत्रों में कंकड़ हटाव वांछनीय है। प्राथमिक अवसादन चरण में, मलजल बड़ी-बड़ी टंकियों से होकर बहता है जिसे आमतौर पर "प्राथमिक निर्मलक" या "प्राथमिक अवसादन टंकी" कहते हैं। इन टंकियों का इस्तेमाल कीचड़ के जमाव के लिए किया जाता है जबकि ओंगन एवं तेल सतह पर उठ जाते हैं और उन्हें ऊपर से हटा लिया जाता है। प्राथमिक जमाव टंकियां आमतौर पर यांत्रिक रूप से संचालित स्क्रेपर से सुसज्जित होती हैं जो एकत्रित कीचड़ को लगातार टंकी के आधार तल में स्थित एक होपर की तरफ ले जाता है जहां से इसे कीचड़ प्रशोधन केन्द्रों में भेज दिया जाता है। साबुनीकरण के लिए कभी-कभी बहते हुए पदार्थों से ओंगन और तेल को निकाल लिया जाता है। इन टंकियों के आयामों का निर्माण इस तरह से किया जाना चाहिए जो बहते हुए पदार्थों और कीचड़ की अत्यधिक मात्रा को हटाने की क्रिया में सहायक सिद्ध हो। एक विशिष्ट अवसादन टंकी, मलजल के प्रसुप्त ठोस पदार्थों में से 60 से 65 प्रतिशत और बीओडी (BOD) में से 30 से 35 प्रतिशत अपशिष्ट पदार्थों को हटा सकती है।
भूख हड़ताल भूख हड़ताल एक अहिंसक प्रतिरोध या दबाव की एक विधि है जिसमें प्रतिभागियों उपवास कर विरोध करते हैं। मूलतः यह विरोध राजनीतिक होते हैं या दूसरों में अपराध की भावना को भड़काने के लिए किये जाते हैं। आमतौर पर नीति परिवर्तन के रूप में एक विशेष लक्ष्य को प्राप्त करने के उद्देश्य के साथ किये जाते हैं। अधिकांश भूख हड़ताली तरल पदार्थ ग्रहण करते हैं लेकिन ठोस पदार्थों का सेवन नहीं किया जाता।
त्रिविम रसायन बहुत से पदार्थ ठोस अवस्था में ही प्रकाशत: सक्रिय होते हैं, जैसे स्फटिक, सोडियम क्लोरेट आदि। सर्वप्रथम ज्ञात, प्रकाशत: सक्रिय पदार्थ स्फटिक ही है, जिसके क्रिस्टल दो प्रकार के, एक दक्षिणवर्त और दूसरा वामावर्त, होते हैं। ये दोनों क्रिस्टल एक दूसरे के दर्पण प्रतिबिंब हैं और अध्यारोपित नहीं होते। क्रिस्टल के ऐसे जोड़ों को प्रतिबिंब रूप (enantiomorphs) कहते हैं। स्फटिक के गलाने पर इसकी सक्रियता लुप्त हो जाती है। इसलिए स्फटिक की प्रकाशत: सक्रियता उसके असममित क्रिस्टल संरचना के कारण होती है। इस वर्ग के पदार्थ प्रकाशत: सक्रिय तभी तक रहते हैं जब तक वे ठोस रूप में होते हैं और गलने पर, वाष्पीकरण से तथा विलयन में इनकी सक्रियता नष्ट हो जाती है।
माइक्रोफोन एक क्रिस्टल माइक्रोस्कोप या पाइज़ो माइक्रोस्कोप कम्पनों को एक विद्युत संकेत में बदलने के लिये पाइज़ोइलेक्ट्रिसिटी- दबाव की स्थिति में एक वोल्टेज उत्पन्न करने की कुछ पदार्थों की क्षमता- की अवधारणा का प्रयोग करता है। रोशेल लवण (Rochelle Salt) (पोटेशियम सोडियम टार्ट्रेट) इसका एक उदाहरण है, जो एक पाइज़ोइलेक्ट्रिक क्रिस्टल है, जो एक माइक्रोफोन और एक पतले लाउडस्पीकर दोनों के रूप में एक ट्रांस्ड्यूसर के रूप में कार्य करता है। किसी समय क्रिस्टल माइक्रोस्कोप की आपूर्ति आमतौर पर निर्वात नलिकाओं (वाल्व) उपकरण, जैसे घरेलू टेप रिकॉर्डर, के साथ की जाती थी। उनकी उच्च आउटपुट प्रतिबाधा की तुलना निर्वात नलिकाओं की उच्च इनपुट प्रतिबाधा (विशिष्टतः 10 मेगओह्म (megohms)) से की जा सकती थी। शुरेुआती ट्रांज़िस्टर उपकरणों से उनकी तुलना कर पाना कठिन था और एक समय ऐसा आया, जब बहुत शीघ्र उनका स्थान गतिज माइक्रोफोनों ने और बाद में इलेक्ट्रेट संघनित्र उपकरणों ने ले लिया। क्रिस्टल माइक्रोफोन की उच्च प्रतिबाधा ने इसे स्वतः माइक्रोफोन से और इससे जुड़ी तार से उत्पन्न होने वाले संचालन शोर के प्रति अतिसंवेदनशील बना दिया.
एल्युमिनियम शुद्ध ऐल्युमिनियम आक्साइड प्राप्त करने के लिए बाक्साइट अयस्क को सोडियम हाइड्राक्साइड में घोलते हैं। जो अशुद्धियाँ होती हैं वे अविलेय रही आती हैं। ऐल्युमिनियम हाइड्राक्साइड अवक्षेप को विलग करके 1150-1200 तक गर्म करने पर अ_ आक्साइड बनाता है। यह अत्यधिक कठोर पदार्थ है अत: अपघर्षक के रूप में प्रयुक्त किया जाता है। इसकी अग्निसह ईंटें भी बनाई जाती हैं। भट्टियों में दुर्गलनीय अस्तर बनाने के भी काम आता है।
कृष्ण विवर गुरुत्वीय पतन तब होता है जब एक वस्तु का आंतरिक दबाव उसके अपने गुरुत्वाकर्षण का विरोध करने के लिए अपर्याप्त हो जाता है। तारों में यह आमतौर पर इसलिए होता है क्योंकि या तो तारों में अपने तापमान को बनाए रखने के लिए "ईंधन" अपर्याप्त है, या एक तारा जो स्थिर था उसे ढेर सारे अतिरिक्त पदार्थ मिले परंतु उसके क्रोड़ का तापमान नहीं बढा। दोनों स्थितियों में, तारे का तापमान स्वयं के वजन तले अपने पतन को रोक पाने के लिए अपर्याप्त साबित होगा (आदर्श गैस नियम, दबाव, तापमान और वोल्यूम के बीच सम्बंध को स्थपित करता है)।
टैंकर (जहाज) टैंकर अपनी क्षमता के आधार पर कई सौ टनों से लेकर, जिनमें छोटे बंदरगाहों और तटीय बस्तियों के लिए आपूर्ति करने वाले टैंकर शामिल होते हैं, कई हज़ार टन के, जो अधिक-दूरी के वहन शुल्क के लिए होते हैं, हो सकते हैं। सागर के और समुद्री टैकरों के अलावा कुछ विशेष अंतर्देशीय जलमार्ग टैंकर भी होते हैं जो कुछ हज़ार टनों की औसत माल वहन क्षमता के साथ नदियों और नहरों द्वारा परिवहन का कार्य करते हैं। टैंकरों द्वारा उत्पादों की विस्तृत श्रंखला का परिवहन होता है, जिनमें निम्न शामिल हैं:टैंकर अपेक्षाकृत नवीन संकल्पना हैं, जिनका अस्तित्व 19वीं शताब्दी के बाद के वर्षों से है। इसके पहले, तकनीकी विकास ऐसा नहीं था की भारी मात्र में तरल पदार्थों का परिवहन किया जा सके. उस समय बाज़ार भी भारी मात्र में माल को बेचने या उसके परिवहन की और उद्यत नहीं था, इसलिए अधिकांश जहाज विभिन्न दिशाओं में विभिन्न उत्पादों की विस्तृत श्रंखला का परिवहन करते थे और निश्चित मार्गों के बाहर भी व्यापार करते थे। आमतौर पर तरल पदार्थ पीपों में भरे जाते थे-इसलिए "टनभार" शब्द, जो टन (tun) इकाई में वाइन (पीपे) की मात्रा के शब्दों में वहनीय वस्तु के आयतन को व्यक्त करता है। यहां तक ​​कि पीने का पानी, जोकि चालक दल के अस्तित्व के लिए महत्वपूर्ण था वह भी पीपों में भर कर रखा जाता था। पहले के जहाज़ों में भारी मात्र में तरल पदार्थों को ले जाने में कई प्रकार की कठिनाइयों का सामना करना पड़ता था:
सोडियम हाइड्रॉक्साइड दाहक सोडा, जल, इथेनॉल और मिथेनॉल में विलेय है। यह एक प्रस्वेदी पदार्थ (deliquescent) है जो आसानी से हवा से आर्द्रता और कार्बन डाईऑक्साइड सोख लेता है।
सौन्दर्य प्रसाधन अर्वाचीन अंगरागों में से वैनिशिंग क्रीम नामक मुखराग का व्यवहार बहुत लोकप्रिय हो गया है। मुँह की त्वचा पर थोड़ा-सा ही मलने से इस विलेपन (क्रीम) का अंतर्धान होकर लोप हो जाना ही इसके नामकरण का मूल कारण जान पड़ता है (वैनिशिंग-लुप्त होने वाला)। यह वास्तव में स्टीयरिक ऐसिड अथवा किसी उपयुक्त स्टीयरेट और जल द्वारा प्रस्तुत पायस (इमलशन) है। सोडियम हाइड्रॉक्साइड, सोडियम कार्बोनेट और सुहागे के योग से जो विलेपन बनता है, वह कड़ा और फीका सा होता है। इसके विपरीत पोटैशियम हाइड्रॉक्साइड और पोटैशियम कार्बोनेट के योग से बने विलेपन नरम और दीप्तिमान होते हैं। अमोनिया के योग के कारण विलेपन को विशिष्ट गंध और रंग के बिगड़ने की आशंका रहती है। मोनोग्लिगराइडों और ग्लाइकोल स्टीयरेटों के योग से अच्छे विलेपन बनाए जा सकते हैं। एक भाग सोडियम और नौ भाग पोटैशियम हाइड्रोक्साइड मिश्रित साबुनों की अपेक्षा सोडियम और पोटैशियम हाइड्रॅाक्साइड के सम्मिश्रण में ट्राई-इबेनोलेमाइन के यौगिक भी उपयोगी सिद्ध हुए हैं। कार्बोनेटों के उपयोग के समय अधिक ध्यान देना आवश्यक है क्योंकि कार्बनडॅाइआक्साइड नामक गैस निकलने से योग रचना के लिए दुगुना बड़ा बर्तन रखना और गैस को पूरी तरह निकाल देना परमावश्यक है। वैनिशिंग क्रीम की आधारभूत रचना के विशुद्ध स्टीयरिक ऐसिड, क्षार, जल और ग्लिसरीन का ही मुख्यतया प्रयोग किया जाता है।
गलसुआ पैरोटिड ग्रंथि में कष्टदायक सूजन आ जाती है, जो कि शुरुआत में एक ओर होती है तथा 3 से 5 दिनों में दोनों ग्रंथियों में हो जाती है। चबाने तथा निगलने के दौरान दर्द बढ़ जाता है, एवं लार के उत्पादन में वृद्धि करने वाले खट्टे खाद्य पदार्थ एवं रस इस दर्द को और बढ़ा देते हैं। सिरदर्द होने तथा भूख कम लगने के साथ तेज़ बुखार होता है। बुखार सामान्यतः 3 से 4 दिनों में नीचे आ जाता है तथा ग्रंथि की सूजन 7 से 10 दिनों में कम हो जाती है। जब तक ग्रंथि में सूजन रहती है, यानि 7 से 10 दिनों तक, पीड़ित बच्चों से अन्य व्यक्ति में भी रोग फैल सकता है। इस दौरान उसे दूसरे बच्चों से दूर रखना चाहिए एवं स्कूल जाने की अनुमति नहीं देनी चाहिए। अधिक आयु के पुरुषों में अंडकोषों में दर्द एवं सूजन (ऑर्काइटिस) हो सकती है। गलगण्ड से मस्तिष्क में सूजन (एंसिफेलाइटिस) भी हो सकती है। ऐसी स्थिति में डॉक्टर से तुरंत सम्पर्क किया जाना चाहिए, यदि ये लक्षण हों:गलगण्ड के लिए कोई विशिष्ट उपचार नहीं है। दवाइयों से विभिन्न लक्षणों में आराम मिल सकता है। आमतौर पर एंटिबायोटिक्स नहीं दी जाती हैं। बुखार को पैरासिटमॉल जैसी दवाइयों से नियंत्रित किया जाता है जो दर्द से भी राहत देती हैं। बच्चों को एस्पिरिन नहीं दी जानी चाहिए। प्रचुरता में तरल पदार्थों के साथ नर्म, हल्का आहार लेना आसान होता है। खट्टे पदार्थों एवं रसों से बचा जाना चाहिए। गलगण्ड से पीड़ित बच्चे को पूरे समय बिस्तर पर आराम करना आवश्यक नहीं है।
अंडा भुर्जी मोटे अक्षर अंडा भुर्जी (या "अंडे की भुर्जी") या जिसे पाकिस्तान में अंडा ख़ागीना कहते है भारत के उत्तर व पश्चिमी इलाकों का मशहूर खाद्य पदार्थ है। यह दिखने में व इसे बनाने का तरीका हाफ फ्राई ऑमलेट या पारसी पदार्थ "अकुरी" की तरह ही है। दोनों में फरक बारीक़ कटे हुए प्याज़, मिर्च और कभी कबार डाले जाने वाले मसलों से किया जाता है। इसे आमतौर पर रोटी या ब्रेड के साथ परोसा जाता है।
विरंजन ऊन के सामानों का विरंजन करने से वे उतने श्वेत नहीं होते जितना रूई या लिनेन के सामान होते हैं, पर यदि उनका उपचार सलफ्यूरस अम्ल या हाइड्रोजन परॉक्साइड से किया जाए, तो उनका रूप बहुत कुछ सुधर जाता है। उपचार के बाद सूत को धोकर लटकाया जाता है। फिर भिगाया जाता है और अल्प नीला रंग देकर एककक्ष के विलयन में ले जाया जाता है, जहाँ सल्फर डाइऑक्साइड बनता है। रात भर सामान को वहाँ रहने देते हैं। इसी रीति से जांतव रोमों या कूचों को भी विरंजित करते हैं। सोडियम बाइसल्फाइट के कुछ प्रबल विलयन में डुबाकर रखने से भी ऊन का विरंजन होता है। ऐसे विरंजित ऊन को साबुन से धोने पर रंग फिर लौट आता है। यदि हाइड्रोजन परॉक्साइड से विरंजित किया जाए और पीछे अमोनिया या सोडियम सिलिकेट से क्षारीय बना लिया जाए, तो विरंजन स्थायी होता है। काले या भूरे ऊन को विरंजन से बिल्कुल सफेद तो नहीं बनाया जा सकता, पर उन्हें सुनहरा किया जा सकता है।
छपाई (वस्त्रों की) कटाव में कपड़े को रंगकर तब उसका रंग काटा जाता है, किंतु प्रतिरोध प्रथा में कपड़े पर प्रतिरोधी (resisting agent) पहले ही लगा लिया जाता है, तब सुखाने के बाद रँगाई की जाती है। प्रतिरोधी लगे स्थलों पर रंग नहीं चढ़ता शेष सब कपड़ा भली प्रकार रँग जाता है। प्रतिरोधी में रंग मिलाकर चित्रित किया जाए, तत्पश्चात् रँगाई की जाए, तो रंगीन प्रतिरोधन प्राप्त होगा। ये प्रतिरोधन दो प्रकार के होते हैं- एक तो यांत्रिक, जो अपरिवर्तित भौतिक रूप से बिना किसी परिवर्तन के काम करते हैं, जैसे मोम, रेजिन, चीनी मिट्टी, जिंक ऑक्साइड, चर्बी, सीस, बेरिय सल्फेट आदि। वातिक और बंधनी की छपाई इसी श्रेणी में आती है, परंतु इन पदार्थों को रासायनिक प्रतिरोधकों के साथ भी मिलाते हैं, जिससे सक्रिय रंजक तत्व कपड़े तक न पहुँच सकें। दूसरे रासायनिक द्रव्य, जो क्रियाकलाप के बीच ऐसी दशा उत्पन्न कर देते हैं कि रँगाई के समय योग लगे स्थलों पर कपड़ा रंग नहीं पकड़ता, तथा बिलकुल श्वेत रहता है। रासायनिक प्रतिरोधी चार प्रकार के होते हैं : (1) अवकारक, जैसे सोडियम या पोटाशियम सल्फाइट, सोडियम या पोटशियम बाइसल्फाइट, स्टैनस क्लोराइड, हाइड्रोसल्फाइट और फार्मोसल आदि, (2) आक्सीकारक, जैसे तूतिया, ऐमोनियम क्लोरेट, सोडा बाईक्रोमेट, सोडियम क्लोरेट, ऐमोनियम वैनेडेट आदि, (3) क्षार, जैसे दाहक सोडा, ऐश और पोटासियम कार्बोनेट आदि, (4) अम्ल जैसे साइट्रिक, टैनिक, टार्टरिक और काक्ज़ैलिक अम्ल आदि। इनके अतिरिक्त कुछ ऐसे धातुलवण भी होते हैं जो भाप में विघटित होकर अम्ल देते हैं। इन्हें भी लिया जा सकता है। प्रतिरोधियों को लगाकर सुखाना चाहिए। यदि प्रतिरोधी श्वेत (white resist) है, तो कपड़े को सुखाकर पैडिंग (padding) द्वारा इस प्रकार रंगते हैं कि कपड़ा केवल दोनों बेलनों के बीच से जाता है, कक्ष से नहीं और नीचेवाले रोलर पर एक कपड़ा लपेट दिया जाता है।
कण कार्बनिक पदार्थ कण कार्बनिक पदार्थ (पीओसी) एक निकट से संबंधित शब्द है जिसे अक्सर पीओएम के साथ एक दूसरे के स्थान पर इस्तेमाल किया जाता है। पीओसी विशेष रूप से कण कार्बनिक पदार्थ में कार्बन के द्रव्यमान को संदर्भित करता है, जबकि पीओएम कण कार्बनिक पदार्थ के कुल द्रव्यमान को संदर्भित करता है। कार्बन के अलावा, पीओएम में कार्बनिक पदार्थों में अन्य तत्वों का द्रव्यमान शामिल होता है, जैसे नाइट्रोजन, ऑक्सीजन और हाइड्रोजन;इस अर्थ में पीओसी, पोम का एक घटक है और आमतौर परपीओसी से लगभग दोगुना पोम होता है। पीओएम के बारे में कई बयान पीओसी पर समान रूप से लागू होते हैं, और पीओएम के बारे में इस लेख में जो कुछ कहा गया है वह पीओसी के बारे में समान रूप से कहा जा सकता है।
इम्पेलर एक केन्द्रापसारक पंप में इम्पेलर की भूमिका एक घूर्णन घटक की होती है जो रोटेशन के केंद्र से बाहर की ओर तरल पदार्थ को तेज़ करता है। इस प्रकार मोटर से मिलने वाली ऊर्जा को स्थानांतरित कर पंप तरल पदार्थ को चलाता है। जब द्रव की बाहरी गति पंप आवरण द्वारा सीमित होने लगती है, तब इम्पेलर के कारण प्राप्त होने वाला वेग दबाव में तब्दील हो जाता है। एक इम्पेलर आमतौर पर छोटे सिलेंडर के आकार का होता है, जिसमें अंदर आने वाला तरल पदार्थ स्वीकार करने के लिए एक खुला इन्लेट (एक आंख या eye कहा जाता है) होता है। साथ ही द्रव को त्रिज्यात रूप से पुश करने के लिए vanes , और एक splined, keyed, या एक threaded bore होता है, जहाँ ड्राइव शाफ्ट लगाया जाता है।
पुनर्चक्रण प्रतिबंधित क्षेत्र से एकत्रीकरण में कई प्रणालियां हैं जिनमें सूक्ष्म अंतर विशेषकर इस बात को लेकर है कि पुनरावर्तीय पदार्थों को कहां अलग-अलग कर साफ़ किया गया है। मिश्रित अपशिष्ट के एकत्रीकरण की प्रमुख श्रेणियां मिश्रित पुनरावर्तनीय तथा स्रोत से ही पृथक्करण है। अपशिष्ट को एकत्रित कर ढ़ोने वाली गाड़ी आमतौर पर कूड़ा-कर्कट उठाती है। इस प्रतिबिम्ब के एक छोर पर मिश्रित अपशिष्ट का एकत्रीकरण है, जिसमें सभी पुनरावर्तनीय पदार्थों को बाक़ी बचे दूसरे कूड़ा-कर्कट के साथ ही मिश्रित रूप में ही एकत्रित किया जाता है और तब बांछित पदार्थों के एक केंद्रीय छांटने वाले सुविधाजनक स्थान पर अलग-अलग कर साफ़ कर लिया जाता है। इसके फलस्वरूप एक बड़ी मात्रा में पुनरावर्तनीय अपशिष्ट, खासकर कागज़ इतने अधिक सड़ जाते हैं कि फिर से संसाधित हो ही नहीं सकते, बच जाते हैं, लेकिन इसके फायदे भी हैं; शहर को पुनरावर्तनी पदार्थों को अलग से एकत्रित करने के लिए न तो कुछ भुगतान ही करना पड़ता है, नहीं इसके लिए आम लोगों को कुछ सिखाने की जरुरत ही पड़ती है। जो पदार्थ पुनरावर्तनीय हैं उनमें कोई भी परिवर्तन लागू करना आसान है क्योंकि छांटने की प्रक्रिया एक निर्धारित केन्द्रीय स्थल पर ही होती है।
जलीय विश्लेषण आमतौर पर हाइड्रोलिसिस एक रासायनिक प्रक्रिया है जिसमें पानी का एक अणु एक पदार्थ में जोड़ा जाता है। कभी-कभी यह इसके अलावा दोनों पदार्थ और पानी के अणु को दो भागों में विभाजित करने के लिए कारण बनता है। ऐसी प्रतिक्रियाओं में, लक्ष्य अणु को एक हाइड्रोजन आयन लाभ का लाभ होता है।
हाइड्रोजन सायनाइड प्रूसिक अम्ल तथा इसके लवण, जैसे पोटैशियम सायनाइड, बहुत विषैले पदार्थ हैं तथा बहुत ही कम मात्रा में भी घातक सिद्ध होते हैं, जो कोशिकीय ऑक्सीकरण क्रिया के अवरोधन के कारण होता है। इस विष के लक्षण शिरोभ्रमण (dizziness), मतली (nausea), लड़खड़ाना (staggering), बेहोशी तथा अंत में मृत्यु है। इस विष के प्राथमिक उपचार के लिए रोगी को खुली हवा में लिटाकर गरम रखना चाहिए। यदि सांस चल रही हो, तो एक कपड़े में कुछ बूँदे एमिल नाइट्राइट लेकर नाक में लगभग ३० सेकंड के लिए रखना चाहिए या अमोनिया एरोमेटिक स्पिरिट सुँघाना चाहिए। यदि रोगी को कुछ होश हो तो उसे एक प्रति शत सोडियम थायोसल्फेट या साबुन का जल मुख द्वारा प्रति १५ मिनट में देना चाहिए, जब तक कि वमन न होने लगे। बेहोश रोगी को मुख से कुछ न देना चाहिए। यह विष इतना तीव्र होता है कि कोई विरला ही बच पाता है और मृत्यु बहुत जल्द हो जाती है।
थकान (चिकित्सा) अस्थायी थकान को एक छोटी बीमारी भी समजा जा सकता है जेसे की सामान्य सर्दी जो की एक बीमारी का लक्चन है जो तब होता है जब प्रतिरक्षा प्रणाली संक्रमण से लडती है। दूसरी ओर, क्रोनिक थकान, छह महीने या अधिक की अवधि का अर्थ है, विभिन्न रोगों या स्थितियों की एक बड़ी संख्या का एक लक्षण है। बीमारियों कि श्रेणियों जिस में थकान शामिल है : ये निश्चित करने के बाद की थकान की चिकित्सा के लिए डॉक्टर से मार्ग दर्शन लेगे, चिकित्सक सबसे पहेले वयेकती के पुराने मेडिकल रिकॉर्ड देख कर थकान का मूल्यांकन करता है। जब सोने का मूल्यांकन होता है तब ये प्रश्न पूछे जाते है जेसे की नींद की गुणवत्ता, भावनात्मक और तनाव का स्तर. प्रश्न जेसे की व्यक्ति के आहार, व्यायाम के स्तर और लक्षण जो कि वे आबास करते है पूछा जाता है। एक व्यक्ति की नींद की गुणवत्ता महत्वपूर्ण है। कुछ स्थिति जेसे की अगर वहाँ थकान की एक पद्धति दिन के एक ही समय के अनुरूप है या यह उत्तरोत्तर दिन भर में बिगड़ रहे हैं गोओर से देखा जाता है। यह महत्वपूर्ण है कि नींद और थकान के विशिष्ट क्षेत्रों में मरीज पहले से ध्यान रखे ताकि जब वो चिकित्सा के लिये जाये तो कुछ जबाब उनके पास हो. सोने की आवधि, दिन में किंटने घंटे सोने के लिए सेट कर रखे हैं, रात को व्यक्ति सोते समय किंतनी बार जगता है बहुत महत्वपूर्ण है। अन्य परीक्षण जो की चिकित्सक द्वारा किया जा सकता है रक्त जाँच संक्रमण को जंचना के लिए एनीमिया या उरिनाल्य्सिस मधुमेह और लीवर की जाँच के लिए, परीक्षणों{/० जिन से {3}थाइरोइड के क्रिया को मॉनिटर करते है। एक सामान्य परीक्षा है कि सात आम पदार्थों के स्तर पर नज़र रखता है जो रक्त में पाया जाता है। एसमे चार इलेक्ट्रोलाइट्स होते हैं : सोडियम, पोटेशियम, क्लोराइड और बिकारबोनिट, एनके साथ दो अपशिष्ट उत्पादों भी पाए जाते है जो है BUN) और क्रेअतिनिने और अंत में ग्लूकोज शरीर की कोशिकाओं के ऊर्जा का मुख्या स्रोत है। कुछ विशेष परीक्षण किये जाते है एचआईवी के लिए और गर्भावस्था वाली महिला रोगियों को गर्भावस्था परीक्षण करना अनिवार्य है।
प्रकाशसंदीप्ति अनेक वैज्ञानिकों ने इस विषय का बड़ी सूक्ष्मता से अध्ययन किया है। गणितीय दृष्टि से भी इसका अध्ययन हुआ है। कुछ सारणियाँ भी इस संबंध में तैयार की गई हैं, जिनमें प्रतिदीप्ति पदार्थो, जैसे ऐं्थ्राासीन क्रिस्टल, ट्रांसस्टिल्बीन क्रिस्टल, जाइलीन विलयन, पोलीविनाइल टोलूइन विलयन, सोलिस्टाइरीन, सोडियम आयोडाइड, लिथियम आयोडाइड, यशद सल्फाइड आदि के गुणों, घनत्व, अधिकतम उत्सर्जन, क्षयकाल इत्यादि के गुणों का वर्णन मिलता है। इनमें कुछ तो कार्बनिक यौगिकों के क्रिस्टल, कुछ विलयन, कुछ अकार्बनिक पदार्थों के क्रिस्टल और चूर्ण हैं। इनके अतिरिक्त जीनॉन तथा ठोस द्रव एवं गैस के रूप में कुछ अन्य निष्क्रिय गैसें भी प्रतिदीप्त पदार्थों के रूप में उपयोग में आने लगी हैं।
खाद्य परिरक्षण सोडियम हाइड्रोक्साइड (लाइ) खाद्य पदार्थों को बैक्टीरिया के वृद्धि के लिए क्षारविशिष्ट बना देता है। लाइ खाद्य पदार्थों में मौजूद वसा को सापोनीकृत कर देता है, जो उसके स्वाद और संरचना को बदल देता है। ऑलिव से बने कुछ व्यंजनों की ही तरह ल्यूटेफिस्क की तैयारी में लाइ का उपयोग होता है। सेंचुरी एग्स के लिए आधुनिक व्यंजनों के लिए लाइ का प्रयोग होता है। मासा हारिना और होमिनी अपने पकवानों में कृषि नींबू का प्रयोग करते हैं जो अक्सर गलती से लाइ सुनने में आता है।
आलू के चिप्स आलू के चिप्स मूलरूप से टेल तथा इनमें मसाले मिलाये जाते थे तथा इनसे सम्बंधित ट्रांस फैट, सोडियम, शक्कर तथा अन्य पोषक तत्वों के स्तर सम्बन्धी चिंताओं की उपेक्षा कर दी जाती थी। जैसे-जैसे कई देशों में पोषक तत्वों के उपभोग सम्बन्धी दिशानिर्देश बनाये जाने लगे तथा पोषण सम्बन्धी तथ्यों के लेबल आमतौर से लगाये जाने लगे, उपभोक्ता, समर्थन समूह तथा स्वास्थ्य संगठन तथाकथित जंक भोजन, जिसमें आलू के चिप्स शामिल थे, में पोषण मात्रा की ओर ध्यान देने लगे।
सूप (झोल) सूप या शोरबा एक प्रकार का खाद्य पदार्थ है जो मीट और सब्जियों जैसी सामग्रियों को, स्टॉक, जूस, पानी या किसी अन्य तरल पदार्थ में मिलाकर बनाया जाता है।  इसके अतिरिक्त गर्म सूप की अन्य विशेषता यह है कि इनमें एक पात्र में तरल पदार्थ में ठोस सामग्रियों को तब तक उबाला जाता है जब तक कि स्वाद उनसे निकलर तरल पदार्थ में न समा जाए और वह एक शोरबे जैसा हो जाये. पारंपरिक रूप से, सूप को दो मुख्य समूहों में वर्गीकृत किया गया है: "क्लियर (पतले) सूप" और "थिक (गाढ़े) सूप" . क्लियर सूप का प्रतिष्ठित फ़्रांसिसी वर्गीकरण, "बोलियन" और "कौन्सोमे" है। थिक सूपों को उनमें इस्तेमाल किये गए गाढ़ापन लाने वाले पदार्थ के आधार पर वर्गीकृत किया गए हैं: "प्यूरी" (गाढ़ा गूदा), सब्जियों का सूप होता है जिसे स्टार्च द्वारा गाढ़ा किया जाता है; "बिस्क्स" को प्यूरी के रूप में बनायी गयी शेलफिश या "क्रीम" द्वारा गाढ़ी की गयी सब्जियों से बनाया जाता है; क्रीम सूप बेकैमेल सॉस द्वारा भी गाढ़े किये जा सकते हैं; और "वेलाउट्स" को अंडे, मक्खन और क्रीम से गाढ़ा किया जाता है। आमतौर पर सूप और शोरबे को गाढ़ा करने के लिए इस्तेमाल की जाने वाली अन्य सामग्रियों में चावल, आटा और अनाज आते हैं।
बेज़ार बेज़ार एक पत्थरनुमा पदार्थ होता है। ये आमतौर पर आंतो (पेट में) पाया जाता है हालांकि ये और भागों में भी हो सकता है।
सेंधा नमक सेंधा नमक, सैन्धव नमक, लाहौरी नमक या हैलाईट () सोडियम क्लोराइड (), यानि साधारण नमक, का क्रिस्टल पत्थर-जैसे रूप में मिलने वाला खनिज पदार्थ है। यह अक्सर रंगहीन या सफ़ेद होता है, हालांकि कभी-कभी अन्य पदार्थों की मौजूदगी से इसका रंग हल्का नीला, गाढ़ा नीला, जामुनी, गुलाबी, नारंगी, पीला या भूरा भी हो सकता है। भारतीय खाने में और चिकित्सा में हाज़मे के लिए इस्तेमाल होने वाला काला नमक भी एक प्रकार का सेंधा नमक होता है।
फल्मिनिक अम्ल फल्मिनिक अम्ल असंयुक्त अवस्था में शुद्ध प्राप्त नहीं है। इसका ईथरीय विलियन, इसके सोडियम लवण के जलीय विलयन को सल्फ्यूरिक अम्ल अथवा ऑक्सैलिक अम्ल से अम्लीय बनाकर, ईथर से निष्कर्ष द्वारा प्राप्त किया जाता है। ईथरीय विलयन के ०° सें. पर आसवन करने से वह आसुत ईथर के साथ निकल जाता है। इससे यह ज्ञात होता है कि असंयुक्त फ़ल्मिनिक अम्ल साधारण ताप पर गैस या भाप की अवस्था में रहता है। जलीय तथा ईथरीय विलयनों में इस अम्ल का बहुलकीकरण भिन्न पदार्थों में सुगमता से हो जाता है। फ़ल्मिनिक अम्ल की गंध बहुत कुछ हाइड्रोसायनिक अम्ल के समान होती है। यह अम्ल एवं इसके लवण बहुत विषैले होते हैं।
छपाई (वस्त्रों की) कपड़ों की परम्परागत छपाई की तकनीकों को मुख्यत: चार भागों में बाँट सकते हैं-यह आजकल की सर्वाधिक छपाई की प्रथा है। इसमें वे ही रंजक प्रयुक्त होते हैं जो छपनेवाले कपड़े के प्रति सीधी बंधुता (direct affinity) रखते हैं, अथवा जो रसायनकों के संयोग से इस प्रकार की बंधुता उत्पन्न कर सकते हैं, जैसे अम्लीय और क्रोम रंगस्थापक तथा समाक्षारीय एल्शियन (Alcian) और विलेय कुंड (vat) रंजक ऊनी तथा रेशमी वस्त्र पर; प्रत्यक्ष (direct), समाक्षारीय, गंधकी, वैट (vat), विलेयकृत वैट रंजक अथवा वैट रंजकों के लिउको एस्टर्स (leuco esters), आज़ोइक (Azoic), जिनमें बीटा-नैपथाल (b-Naphthol), नैपथाल ए.एस. (Naphthol AS series), रैपिडफास्ट (Rapidfast), रैपिडोजन (Rapidogen) तथा पैरिडेज़ॉल (Rapidazol) भी संमिलित हैं और एनिलीन काला (Aniline Black), एलिजरिन क्रोम रंगस्थापक (chrome mordant) एवं वे सभी वानस्पतिक रंग जो रंगस्थापक द्वारा कपड़े पर चढ़ाए जाते हैं सूती कपड़े या समान गुणवाले रेयन के लिए उचित हैं। रंगस्थापक वह रासायनिक पदार्थ है जो रेशे और रंग दोनों के प्रति बंधुता रखता है। जब वह स्वयं कपड़े पर स्थापित हो जाता है तब रंग को भी चढ़ा लेता है। इस वर्ग के रंगों में प्राय: कपड़े के प्रति सीधी बंधुता नहीं होती। रंगस्थापक और समाक्षारीय रंजक यद्यपि सूती रेशे पर सीधे नहीं चढ़ते, तथापि इनको इस प्रथा में सम्मिलित किया गया है, क्योंकि इन रंगों को कुछ ऐसे रसायनकों के साथ छापा जाता है जिनका रंगस्थापक पहले निष्क्रिय रहता है, पर भाप लगने पर सक्रिय होकर रंगस्थापक और रंजक दोनों एक साथ रेशे पर चढ़ जाते हैं। इस प्रथा में प्रयुक्त रंजकों का योग (recipe) भी विभिन्न वर्ग के रंजकों के अनुसार पृथक पृथक् होता है। उदाहरण के लिए, प्रत्यक्ष (direct) रंजकों के साथ सोडा फॉस्फेट (sodaphosphate) कुंड रंजकों के साथ अवकरणीय पदार्थ, जैसे सोडियम सल्फॉक्जिलेट फामैंल्डिहाइड (Sodium sulphoxylate formaldehyde), या आई.सी.आई. निर्मित फॉर्मोसल (Formosul) और क्षार (alkali) जैसे पोटासियम कार्बोनेट, रंग को सक्रिय रूप देने के लिए लेना अनिवार्य है। इसी प्रकर माड़ी के अतिरिक्त अन्य रंजकों के साथ भी उचित रसायनकों का होना नितांत आवश्यक है।
पदार्थ पदार्थ के कणों की विशेषताये-पदार्थ तीन अवस्थाओं- ठोस, द्रव और गैस में पाये जाते हैं। ताप और दाब की दी गई निश्चित परिस्थितियों में, कोई पदार्थ किस अवस्था में रहेगा यह पदार्थ के कणों के मध्य के दो विरोधी कारकों अंतराआण्विक बल और उष्मीय ऊर्जा के सम्मिलित प्रभाव पर निर्भर करता है। अंतराआण्विक बलों की प्रवृत्ति अणुओं (अथवा परमाणुओं अथवा आयनों) को समीप रखने की होती है, जबकि उष्मीय ऊर्जा की प्रवृत्ति उन कणों को तीव्रगामी बनाकर पृथक रखने की होती है।
शाकाहार जब खाद्य पदार्थों के लिए पशु उत्पादन को चारा खिलाकर तैयार किया जाता है तब मांस, दूध और अंडे के उत्पादन की अक्षमता से उर्जा निवेश से प्रोटीन उत्पाद का अनुपात 4:1 से लेकर 54:1 हो जाता है। सबसे पहले, ऐसा इसलिए होता है क्योंकि मवेशी द्वारा खाये जाने से पहले चारे का बढ़ना जरूरी है और दूसरा गर्म खूनवाले रीढ़ वाले जीवों (पेड़ों और कीड़े-मकौड़ों के विपरीत) को गर्मी बनाये रखने के लिए बहुत सारी कैलोरी की जरूरत होती है। एक सूचकांक है, जिसका उपयोग अपच खाद्य पदार्थों का शारीरिक तत्व के रूप में रूपांतरण की क्षमता मापने के लिए किया जा सकता है, जो हमें यह बताता है, उदाहरण के लिए गाय के मांस से शरीर तत्व का रूपांतरण केवल 10%, की तुलना में रेशम कीट से 19-31% और जर्मन तिलचट्टे से 44% होता है। पारिस्थितिकी के प्रोफेसर डेविड पिमेंटल ने दावा किया है, "अगर मौजूदा समय में संयुक्त राज्य अमेरिका में मवेशियों को खिलाये जानेवाले सभी अनाज सीधे लोगों द्वारा खा लिया जाए तो जितने लोगों को खिलाया जा सकता है, उनकी तादाद लगभग 800 मिलियन हो सकती है।" इन अध्ययनों के अनुसार, पशु आधारित खाद्य का उत्पादन अनाज, सब्जियों, दलहन, बीज और फलों की फसल की तुलना में आमतौर पर पर बहुत कम होता है। बहरहाल, यह उन जानवरों पर लागू नहीं होता जो चरने के बजाए खिलाये जाते हैं, खासतौर पर उन पर जो ऐसी भूमि में चरते हैं जिसका दूसरा कोई उपयोग नहीं किया जा सकता है। और न खाने के लिए कीड़ों की खेती पर, जो खाद्य पदार्थ खानेवाले मवेशियों की खेती की तुलना में पर्यावरण की दृष्टि से कहीं अधिक दीर्घकालिक होते हैं, पर लागू होती है। प्रयोगशाला में उत्पादित मांस (जो इन विट्रो मांस कहलाता है) भी पर्यावरण की दृष्टि से नियमित रूप से उत्पादित मांस की तुलना में कहीं अधिक टिकाऊ होता है।
चिड़ियाघर चिड़ियाघर के जानवरों को आमतौर पर एक घेराव में रखा जाता है जिसे उनके प्राकृतिक आवास की ही तरह बनाने का प्रयास किया जाता है, जो आगंतुकों और जानवरों के लिए लाभदायक होता है। निशाचर जानवरों के लिए उनके पास एक विशेष भवन हो सकता है जिसमें दिन के दौरान मद्धिम सफेद या लाल प्रकाश का इस्तेमाल होता है, जिसके कारण जब आंगुतक आते हैं तो जानवर सक्रिय हो जाते हैं और रात में तेज रोशनी उन्हें सोने में मदद करती हैं। पेंगुइन जैसे नितांत भिन्न जलवायु के जानवरों के लिए विशेष जलवायु परिस्थिति का निर्माण किया जाता है। पक्षियों कीड़े, रेंगने वाले जानवर, मछली और अन्य जलीय जीव-जंतुओं के लिए विशेष घेराव का भी विकास किया गया है। कुछ चिड़ियाघरों में भीतर प्रवेश की अनुमति होती है जहां आंगतुक गैर-आक्रामक प्रजातियों के घेराव में प्रवेश करते हैं, जैसे लीमर, अफ्रीकन बंदर, पक्षी, छिपकली और कछुआ. आगंतुकों को पथ पर रहने के लिए बोला जाता है और खाद्य पदार्थ को दिखाने या खाने से बचने के लिए कहा जाता हैं क्योंकि हो सकता है जानवर उनसे छीन लें.
ब्राउनी गति गति के इस पैटर्न में आमतौर पर एक तरल पदार्थ उप-डोमेन के अंदर एक कण की स्थिति में यादृच्छिक उतार-चढ़ाव होते हैं, इसके बाद किसी अन्य उप-डोमेन के लिए स्थानांतरण होता है। प्रत्येक बंद को नए बंद वॉल्यूम के भीतर अधिक उतार-चढ़ाव के बाद किया जाता है। यह पैटर्न एक निश्चित तापमान द्वारा परिभाषित थर्मल संतुलन पर एक तरल पदार्थ का वर्णन करता है। इस तरह के एक तरल पदार्थ के भीतर, प्रवाह की कोई तरजीही दिशा नहीं होती है (जैसा कि परिवहन की घटनाओं में)। अधिक विशेष रूप से, समय के साथ तरल के समग्र रैखिक और कोणीय गति शून्य रहते हैं। आणविक ब्राउनियन गतियों की गतिज ऊर्जा, आणविक घुमाव और कंपन के साथ मिलकर, एक तरल पदार्थ की आंतरिक ऊर्जा (एपरकार्टमेंट प्रमेय) के कैलोरी घटक तक होती है।
निस्संक्रामक दूसरे वर्ग के पदार्थों मे अनेक आक्सीकारक, जैसे पोटाश परमैंगनेट, लवण, चूना, सोडियम क्लोराइड, पोटाश क्लोराइड, सल्फेट या सल्फाइट तथा ऐल्यूमिनियम और जस्ते के क्लोराइड इत्यादि, अलकतरे के उत्पाद फीनोल, क्रीसोल, क्रियोसोट, सैलिसिलिक अम्ल आदि आते है।
तेलुगु भोजन दोपहर के भोजन के पदार्थ एक ही थाल में एक विशिष्ट व्यवस्था के अनुसार परोसे जाते हैं। कढ़ी और पप्पु को भोजन करने वाले व्यक्ति के दायें हाथ की ओर रखा जाता है, जबकि अचार और पोडी बायीं ओर होते हैं। विशेष पदार्थ, जैसे पुलिहोरा और गरेलु शीर्ष दायें भाग में रखे जाते हैं। चावल की एक बड़ी मात्रा बीच में परोसी जाती है। पुलुसु, घी और छाछ की थोड़ी मात्रा विशिष्ट रूप से पत्ते पर छिड़की जाती है। पेरुगु/मज्जिगा के अलावा प्रत्येक पदार्थ में घी मिलाया जाता है।
एशिया पश्चिम में स्थित एक लंबी भू सीमा यूरोप को एशिया से पृथक करती है। तह सीमा उत्तर-दक्षिण दिशा में नीचे की ओर रूस में यूराल पर्वत तक जाती है, यूराल नदी के किनारे-किनारे कैस्पियन सागर तक और फिर काकेशस पर्वतों से होते हुए अंध सागर तक। रूस का लगभग तीन चौथाई भूभाग एशिया में है और शेष यूरोप में। चार अन्य एशियाई देशों के कुछ भूभाग भी यूरोप की सीमा में आते हैं।
ऐल्प्स पर्वतमाला ऐल्प्स या आल्प्स मध्य यूरोप की सबसे बड़ी पर्वतमाला है। आल्पस पर्वत की सबसे ऊंची चोटी माउंट ब्लेंक फ्रांस में स्थित है -पश्चिम से पूर्वोत्तर की ओर चलने वाली यह पर्वतों की श्रेणी लगभग १,२०० किमी लम्बी है और आठ यूरोपीय देशों से निकलती है। हालाँकि कॉकस पर्वत इस से अधिक ऊँचे हैं और यूराल पर्वत श्रेणी इस से अधिक दूरी तक चलती है, लेकिन वे दोनों यूरोप और एशिया के बीच हैं। इस कारणवश ऐल्प्स यूरोप के सबसे महान पहाड़ माने जाते हैं।
एल्ब्रुस पर्वत एल्ब्रुस पर्वत एक सुप्त ज्वालामुखी है जो कॉकस क्षेत्र की कॉकस पर्वत शृंखला में स्थित है। इसके दो शिखर हैं - पश्चिमी शिखर ५,६४२ मीटर (१८,५१० फ़ुट) ऊंचा है और पूर्वी शिखर उस से ज़रा कम ५,६२१ मीटर (१८,४४२ फ़ुट) ऊंचा है। यूरोप और एशिया की सीमा कॉकस के इलाक़े से गुज़रती है और इस बात पर विवाद है के एल्ब्रुस यूरोप में है या एशिया में। अगर इसको यूरोप में माना जाए, तो यह यूरोप का सबसे ऊंचा पर्वत है। एल्ब्रुस रूस के काराचाए-चरकस्सिया क्षेत्र में स्थित है और जॉर्जिया की सीमा के काफ़ी नज़दीक है।
एशिया में संप्रभु राष्ट्रों और आश्रित क्षेत्रों की सूची एशिया और यूरोप के बीच विभाजन, पूर्व में यूराल पर्वत, यूराल नदी और कैस्पियन सागर, दक्षिण में काकेशस पर्वत और काला सागर, मरमरा सागर के बोस्पोरस, दार्दानेल्ज़ और एजियन सागर द्वारा होते हैं। अज़रबाइजान, जॉर्जिया, ग्रीस, कज़ाकिस्तान, रूस और तुर्की सभी का क्षेत्र एशिया और यूरोप दोनों में आते है। आर्मीनिया और साइप्रस पूरी तरह से पश्चिमी एशिया में आते हैं, लेकिन सामाजिक-राजनीतिक रूप से यूरोपीय देशों और यूरोप परिषद के सदस्य हैं, साइप्रस भी यूरोपीय संघ का सदस्य है।
यूरोप यूरोप पृथ्वी पर स्थित सात महाद्वीपों में से एक महाद्वीप है। यूरोप, एशिया से पूरी तरह जुड़ा हुआ है। यूरोप और एशिया वस्तुतः यूरेशिया के खण्ड हैं और यूरोप यूरेशिया का सबसे पश्चिमी प्रायद्वीपीय खंड है। एशिया से यूरोप का विभाजन इसके पूर्व में स्थित यूराल पर्वत के जल विभाजक जैसे यूराल नदी, कैस्पियन सागर, कॉकस पर्वत शृंखला और दक्षिण पश्चिम में स्थित काले सागर के द्वारा होता है। यूरोप के उत्तर में आर्कटिक महासागर और अन्य जल निकाय, पश्चिम में अटलांटिक महासागर, दक्षिण में भूमध्य सागर और दक्षिण पूर्व में काला सागर और इससे जुड़े जलमार्ग स्थित हैं। इस सबके बावजूद यूरोप की सीमायें बहुत हद तक काल्पनिक हैं और इसे एक महाद्वीप की संज्ञा देना भौगोलिक आधार पर कम, सांस्कृतिक और ऐतिहासिक आधार पर अधिक है। ब्रिटेन, आयरलैंड और आइसलैंड जैसे देश एक द्वीप होते हुए भी यूरोप का हिस्सा हैं, पर ग्रीनलैंड उत्तरी अमरीका का हिस्सा है। रूस सांस्कृतिक दृष्टिकोण से यूरोप में ही माना जाता है, हालाँकि इसका सारा साइबेरियाई इलाका एशिया का हिस्सा है। आज ज़्यादातर यूरोपीय देशों के लोग दुनिया के सबसे ऊँचे जीवनस्तर का आनन्द लेते हैं।
फीया फीया या मारमोट (marmot) एक प्रकार की बड़ी गिलहरी होती है। इसकी १५ जातियाँ ज्ञात हैं जो सभी मारमोटा (marmota) जीववैज्ञानिक गण में आती हैं। कुछ जातियाँ पहाड़ी क्षेत्रों में रहती हैं, जैसे कि भारतीय उपमहाद्वीप के हिमालय, लद्दाख़ और देओसाई पठार; तिब्बत; यूरोप के ऐल्प्स पर्वत, कारपैथी पर्वत, पिरिनी पर्वत और अन्य क्षेत्र; उत्तर अमेरिका के रॉकी पर्वत, कास्केड पर्वत और अन्य क्षेत्र, इत्यादि। कुछ जातियाँ घासभूमि पसंद करती हैं और उत्तर अमेरिका की प्रेरी घासभूमि और एशिया व यूरोप की स्तेपी घासभूमि में निवास करती हैं। ध्यान दें कि उत्तर अमेरिका में मिलने वाला प्रेरी डॉग (prairie dog) देखने में इस से मिलता जुलता है लेकिन वह मारमोटा गण में शामिल नहीं और जीववैज्ञानिक दृष्टि से फीया नहीं माना जाता।
एशिया एशियाई महाद्वीप भूमध्य सागर, अंध सागर, आर्कटिक महासागर, प्रशांत महासागर और हिन्द महासागर से घिरा हुआ है। काकेशस पर्वत शृंखला और यूराल पर्वत प्राकृतिक रूप से एशिया को यूरोप से अलग करते है।
कारपैथी पर्वत कारपैथी पर्वत () पूर्वी और मध्य यूरोप में स्थित लगभग १,५०० किमी लम्बी एक पर्वतमाला है। १,७०० किमी चलने वाली स्कैंडीनेवियाई पर्वतमाला के बाद यह यूरोप की दूसरी सब से लम्बी पर्वत शृंखला है। इसमें यूरोप के वन्य जीवन एक बड़ा हिस्सा रहता है, जिसमें भूरे भालू, भेड़िये, शाम्वा और लिंक्स शामिल हैं। यूरोप में मिलने वाली पौधों-वृक्षों की जातियों में से एक-तिहाई इन्ही पहाड़ों में मिलती है। रूस के अलावा, यूरोप के वनों का बड़ा अंश कारपैथी क्षेत्र में ही स्थित है। यह पहाड़ चेक गणतंत्र, स्लोवाकिया, पोलैंड, हंगरी, युक्रेन और रूमानिया में विस्तृत हैं, लेकिन इनका सबसे बड़ा फैलाव रूमानिया में है।
यूराल पर्वत यह पर्वत शृंखला उत्तर में आर्कटिक महासागर से दक्षिण में कैस्पियन सागर तक फैली हुई है, और यूरोप को एशिया महाद्वीप से अलग करती है। इस पर्वत शृंखला का उत्थान कई युगों में हुआ है। शृंखलाओं का विस्तार उत्तर से पश्चिम तथा उत्तर से पूर्व की ओर है और सर्वाधिक ऊँचाई दक्षिणी भाग में पाई जाती है। इस पर्वत की संयुक्त बनावट इसकी भौमिकी दशाओं से स्पष्ट परिलक्षित होती है।
काकेशस पर्वत शृंखला काकेशस पर्वत शृंखला यूरोप और एशिया की सीमा पर स्थित, कृष्ण सागर और कैस्पियन सागर के दरमियान के कॉकस क्षेत्र की एक नदी है, जिसमें यूरोप का सब से ऊंचा पहाड़, एल्ब्रुस पर्वत, भी शामिल है। कॉकस पर्वतों के दो मुख्य भाग हैं - महाकॉकस पर्वत शृंखला और हीनकॉकस पर्वत शृंखला। महाकॉकस पर्वत कृष्ण सागर के उत्तरपूर्वी छोर पर बसे रूस के सोची शहर से शुरू होकर पूर्व के ओर कैस्पियन सागर पर बसी अज़रबैजान की राजधानी बाकू तक पहुँचते हैं। हीनकॉकस इनके दक्षिण में १०० किमी की दूरी पर साथ-साथ चलते हैं। जॉर्जिया की मेसख़ेती पर्वत शृंखला हीनकॉकस का ही एक हिस्सा हैं।महान काकेशस पर्वत शृंखला प्लेट विवर्तनिकी से बनी, जब दक्षिण की ओर से आया अरबी प्लेट उत्तर में टिके हुए यूरेशियाई प्लेट से जा टकराया। यह टकराव लाखों सालों से चल रहा है और अभी भी जारी है, जिस वजह से इस क्षेत्र में ज़ोर के भूकंप समय-समय पर होते रहते हैं। हीन काकेशस पर्वत श्रेणियों की कहानी इस से थोड़ी अलग है - इनमें से बहुत से पर्वत ज्वालामुखियों की वजह से बने हैं। जॉर्जिया में एक जावाख़ेती पठार नाम का पठार है जो इन ज्वालामुखियों और उनके युगों पहले उगले हुए लावा जमने से बना है।
चेल्याबिन्स्क ओब्लास्त चेल्याबिन्स्क, रूस का एक ओब्लास्त (области या प्रांत) है जो यूराल पर्वतों के दक्षिणी क्षेत्र में यूरोप और एशिया के महाद्वीपों की आपसी सीमा पर स्थित है।
यूराल पर्वत यूराल (The Ural Mountains ; रूसी Ура́льские го́ры, = Uralskiye gory; IPA: [ʊˈralʲskʲɪjə ˈgorɨ]; Bashkir: Урал тауҙары), पश्चिमी रूस की एक पर्वत श्रृंखला है जो उत्तर से दक्षिण की ओर तक विस्तृत है। यह भौगोलिक रूप से एशिया और यूरोप को अलग करती है। इससे कई नदियाँ निकलती है। प्रमुख नदी कामा कैस्पियन सागर में अपना जल विसर्जित करती है।
सिटाकुला सिटाकुला (Psittacula) या अफ्रो-एशियाई माला तोता (Afro-Asian ring-necked parakeet) अफ्रीका से भारत व दक्षिणपूर्वी एशिया के क्षेत्र में मिलने वाला सिटाकुलिडाए कुल के सच्चे तोतों का एक जीववैज्ञानिक वंश है। इनके सिर का रंग अक्सर शरीर से पृथक होता है और गले में एक पृथक रंग की माला बनी होती है। गुलाबी-माला तोता (rose-ringed parakeet) सर्वाधिक मिलने वाली तोता जातियों में से एक है।
लॉरेशिया लॉरेशिया प्राचीन वृहत महाद्वीप(अंग्रेजी:Super Continent) 'पैंजिया' का उत्तरी वृहत भाग था। दक्षिणी भाग को 'गोंडवाना'(पूर्व नाम 'गोंडवानालैंड') कहा जाता है। पहले लॉरेशिया गोंडवाना के साथ मिला था। इसमें ग्रीनलैंड, यूरोप और हिमालय के उत्तर स्थित एशिया के भाग शामिल थे। बाद में गोवानलैंड और लॉरेशिया पृथक इकाईयाँ बन गए।
कुनलुन पर्वत कुनलुन पर्वत शृंखला (चीनी: 昆仑山, कुनलुन शान; मंगोलियाई: Хөндлөн Уулс, ख़ोन्दलोन ऊल्स) मध्य एशिया में स्थित एक पर्वत शृंखला है। ३,००० किलोमीटर से अधिक चलने वाली यह शृंखला एशिया की सब से लम्बी पर्वतमालाओं में से एक गिनी जाती है। कुनलुन पर्वत तिब्बत के पठार के उत्तर में स्थित हैं और उसके और तारिम द्रोणी के बीच एक दीवार बनकर खड़े हैं। पूर्व में यह उत्तर चीन के मैदानों में वेई नदी के दक्षिण-पूर्व में जाकर ख़त्म हो जाते हैं। कुनलुन पर्वत भारत के अक्साई चिन इलाक़े को भी तारिम द्रोणी से अलग करते हैं, हालांकि वर्तमान में अक्साई चिन क्षेत्र चीन के क़ब्ज़े में है। इस पर्वतमाला में कुछ ज्वालामुखी भी स्थित हैं।
जंगली सुअर जंगली सुअर ("Sus scrofa") या वाराह, सुअर की एक प्रजाति है। यह मध्य यूरोप, भूमध्य सागर क्षेत्र (उत्तरी अफ्रीका, एटलस पर्वत) सहित एशिया में इंडोनेशिया तक के क्षेत्रों का मूल निवासी है।
उत्तर भारत उत्तरी भारत में अनेक भौगोलिक क्षेत्र आते हैं। इसमें मैदान, पर्वत, मरुस्थल आदि सभी मिलते हैं। यह भारत का उत्तरी क्षेत्र है। प्रधान भौगोलिक अंगों में गंगा के मैदान और हिमालय पर्वतमाला आती है। यही पर्वतमाला भारत को तिब्बत और मध्य एशिया के भागों से पृथक करती है। उत्तरी भारत मौर्य, गुप्त, मुगल एवं ब्रिटिश साम्राज्यों का ऐतिहासिक केन्द्र रहा है। यहां बहुत से हिन्दू तीर्थ जैसे हरिद्वार,कुरूक्षेत्र, शाकम्भरी देवी सहारनपुर पर्वतों में गंगोत्री से लेकर मैदानों में वाराणासी तक हैं, तो मुस्लिम तीर्थ जैसे अजमेर आदि भी हैं। यहां विश्व धरोहर स्थल भी अनेक हैं, जैसे महाबोधि मंदिर, हुमायुं का मकबरा और सर्वश्रेष्ठ ताजमहल। भारत सरकार द्वारा परिभाषित उत्तरी और उत्तर-मध्य क्षेत्र में जम्मू एवं कश्मीर, हिमाचल प्रदेश, उत्तराखंड, हरियाणा, पंजाब, राजस्थान, उत्तर प्रदेश, बिहार, मध्य प्रदेश, छत्तीसगढ़ तथा झारखंड राज्य आते हैं। यहां के प्रमुख शहरों में नई दिल्ली, कानपुर, जयपुर, लखनऊ, इंदौर, लुधियाना, चंडीगढ़ आदि आते हैं। यहां बोली जाने वाली प्रमुख भाषाएं हैं हिन्दी, पंजाबी, कश्मीरी, डोगरी, उर्दु, अवधी, मैथिली, अंग्रेज़ी।
लाल हिरण लाल हिरण या मराल, जिसका वैज्ञानिक नाम "सॅर्वस ऍलाफस" (Cervus elaphus) है, हिरणों की एक जाती है, जिसके हिरण आकर में सबसे बड़े माने जाते हैं। यह हिरण यूरोप, कॉकस पर्वत श्रंखला, अनातोलिया, मध्य पूर्व और मध्य एशिया में पाए जाते हैं। भारत में इसकी एक कश्मीरी हंगुल नाम की जाती पायी जाती है। उत्तर अफ़्रीका में मोरक्को और ट्यूनिशिया के एटलस पर्वत में भी यह पाए जाते हैं। दुनिया के कई हिस्सों में लाल हिरणों का मांस खाया जाता है।
टिटहरी सफ़ेद पूंछ वाली टिटहरी (प्रजनन बलूचिस्तान में), झुंड में रहने वाली व धूसर सिर वाली और यूरोप तथा मध्य एशिया की उत्तरी टिटहरी शीत ॠतु में प्रवास के लिए दक्षिण एशिया में आती हैं, जबकि अन्य टिटहरियाँ यहीं की मूल निवासी हैं। वर्गीकरण विशेषज्ञ उभरे हुए पंख की टिटहरी को तेज़ दौड़ लगाने वालों की श्रेणी में रखते हैं।
उत्तरी एशिया उत्तरी एशिया या उत्तरी एशिया को कभी-कभी "साइबेरिया" या "यूरेशिया के" रूप में भी जाना जाता है, आंशिक रूप से एशिया का एक उपनगरीय क्षेत्र है, जिसमें यूराल पर्वत के पूर्व में रूसी क्षेत्र साइबेरिया, यूराल और रूसी सुदूर पूर्व शामिल हैं। इस क्षेत्र को कभी-कभी एशियाई रूस के रूप में भी जाना जाता है (रूस का क्षेत्रफल एशिया में ज़्यादा है, लेकिन उसका यूरोपीय भाग ज़्यादा घनी आबादी वाला है)।
गिस्सार पर्वत गिस्सार या हिस्सार () मध्य एशिया की एक पर्वत शृंखला का नाम है जो पामीर-अलाय पर्वत मंडल के पश्चिमी भाग में ताजिकिस्तान और उज़बेकिस्तान में विस्तृत हैं। २०० किमी तक चलने वाली यह पर्वतमाला ज़रफ़शान शृंखला से दक्षिण में है। यह ताजीकिस्तान की राजधानी दुशान्बे से शुरू होकर, हिस्सार ज़िले से गुज़रते हुए, उज़बेकिस्तान के सुरख़ानदरिया प्रान्त के उत्तरी छोर पर अंत होती है।
रूस रूस (रूसी: "Росси́йская Федера́ция / रोस्सिज्स्काया फ़ेदेरात्सिया", "Росси́я / रोस्सिया") पूर्वी यूरोप और उत्तरी एशिया में फैले ट्रांसकॉन्टिनेंटल देश। यह दुनिया का सबसे बड़ा देश है; 17,125,191 किमी 2 से अधिक, पृथ्वी के बसे हुए भूमि क्षेत्र के एक-आठवें से अधिक से मिलकर, ग्यारह समय क्षेत्रों तक फैली हुई है, और इसमें सोलह संप्रभु देशों की सीमा है। रूस की जनसंख्या 146.7 मिलियन है; और नौवां सबसे अधिक आबादी वाला देश है, साथ ही यह यूरोप में सबसे अधिक आबादी वाला देश है। मॉस्को, राजधानी, यूरोप का सबसे बड़ा शहर है, जबकि सेंट पीटर्सबर्गदूसरा सबसे बड़ा शहर और देश का सांस्कृतिक केंद्र है। रूसी सबसे बड़े स्लाव और यूरोपीय राष्ट्र हैं; रूसी भाषा, सबसे अधिक बोली जाने वाली स्लाव भाषा और यूरोप में सबसे अधिक बोली जाने वाली मूल भाषा।
अलाय पर्वत शृंखला अलाय पर्वत शृंखला () मध्य एशिया में किर्गिज़स्तान के तियान शान पर्वतों से पश्चिम में ताजिकिस्तान तक ३५० किमी की लम्बाई तय करने वाली पामीर-अलाय पर्वतों की एक शाखा है। इस शृंखला का सबसे ऊँचा पहाड़ ५,५४४ मीटर लम्बा 'पिक तन्दिकूल' () है। इस शृंखला की दक्षिणी ढलानों से कई नदी-झरने वख़्श नदी में एकत्रित होते हैं जो आमू दरिया की एक उपनदी है। इसकी उत्तरी ढलानों से उभरने वाले झरनों का पानी फरग़ना वादी की तरफ़ उतरता है और सिर दरिया की उपनदियों को जल देता है।
तूवा तूवा की राजधानी, किज़िल, एशिया के भौगोलिक ह्रदय (यानि बिलकुल बीच) में स्थित है। पूर्वी तूवा थोड़ी ऊंचाई पर और वनों से हरा-भरा है, जबकि पश्चिमी तूवा निचली ज़मीन वाला शुष्क इलाक़ा है। तूवा का क्षेत्रफल १७०,४२७ वर्ग किमी है (यानि लगभग भारत के कर्नाटक राज्य से ज़रा छोटा)। २००२ में तूवा में ३०५,९०० लोगों की आबादी थी। तूवा में क़रीब ८,००० नदियाँ हैं जो लगभग सारी की सारी येनिसेय नदी में मिल जाने वाली धाराएँ हैं। तूवा में ज़मीन से निकलने वाले कई पानी के चश्मे भी हैं।तूवा का ८०% इलाक़ा पहाड़ी है। पूरा राज्य दो पर्वत शृंखलाओं से घिरा हुआ है - सायन पर्वत शृंखला और तन्नू ओला पर्वत शृंखला
सुनहरा गीदड़ सुनहरा गीदड़ (Golden jackal), जिसका वैज्ञानिक नाम कैनिस औरियस (Canis aureus) है, गीदड़ की एक जीववैज्ञानिक जाति है जो भारतीय उपमहाद्वीप, दक्षिणपश्चिमी एशिया, दक्षिणपूर्वी यूरोप और दक्षिणपूर्वी एशिया के कुछ भागों में मिलती है। यह वृक (भेड़िये) की सबसे छोटे आकार वाली उपजाति, अरब वृक, की तुलना में छोटा, छोटी टांगे व पूँछ वाला और अधिक नोकीली थूथन वाला होता है। इसका रंग गर्मियों में हलके पीले से सर्दियों में गाढ़े भूरे तक दिखता है।
ओइरत लोग ओइरत () मंगोल लोगों का सबसे पश्चिमतम समुदाय है जो पश्चिमी मंगोलिया के अल्ताई पर्वत क्षेत्र में वास करते हैं। कई क़बीलों के एकीकरण से बनी यह जाति मध्य एशिया के पूर्वी भाग में उत्पन्न हुई थी लेकिन अब इनका सबसे बड़ा गुट रूस के काल्मिकिया गणतंत्र में मिलता है जहाँ इन्हें काल्मिक लोग कहा जाता है। काल्मिकी १७वीं सदी के शुरूआती दौर में ज़ुन्गारिया से रूसी साम्राज्य के दक्षिण-पूर्वी यूरोपी भाग में आ बसे थे।